
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 118 

21 Ιανουάριου 2015 


ΑΠΟΦΑΣΕΙ Σ 

Αριθμ. 8038/23/22-ιγ' 

Ίδρυση και λειτουργία Προαναχωρησιακών Κέντρων 
Κράτησης Αλλοδαπών και Κανονισμός Λειτουργί¬ 
ας αυτών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΣΩΤΕΡΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ - ΥΓΕΙΑΣ - 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις της παρ. 1 του άρθρου 81 του Ν. 3386/2005 
«Είσοδος, διαμονή και κοινωνική ένταξη υπηκόων τρίτων 
χωρών στην Ελληνική Επικράτεια» (Α' 212). 

2. Τις διατάξεις της παρ. 1 του άρθρου 14 και της παρ. 
3 του άρθρου 35 του Ν. 3907/2011 «Ίδρυση Υπηρεσίας 
Ασύλου και Υπηρεσίας Πρώτης Υποδοχής, προσαρμο¬ 
γής της ελληνικής νομοθεσίας προς τις διατάξεις της 
Οδηγίας 2008/115/ΕΚ «σχετικά με τους κοινούς κανόνες 
και τις διαδικασίες στα κράτη-μέλη για την επιστροφή 
των παρανόμως διαμενόντων υπηκόων τρίτων χωρών» 
και λοιπές διατάξεις» (Α' 7). 

3. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κωδι- 
κοποιήθηκε με το άρθρο πρώτο του π.δ. 63/2005 (Α' 98). 

4. Τις διατάξεις των άρθρων 20, 23 και 77 του Ν. 4270/ 
2014 «Αρχές δημοσιονομικής διαχείρισης και εποπτείας - 
δημόσιο λογιστικό και άλλες διατάξεις» (Α' 143). 

5. Τις διατάξεις του Π.δ. 113/2010 «Ανάληψη υποχρεώ¬ 
σεων από τους διατάκτες» (Α' 194), όπως έχει τροπο¬ 
ποιηθεί και ισχύει. 

6. Τις διατάξεις του Π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα Π.δ. 88/2012 (Α' 143), 
94/2012 (Α' 149), 98/2012 (Α' 160), 131/2012 (Α' 239) και 
118/2013 (Α' 152). 

7. Τις διατάξεις της υπ’ αριθμ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (Β' 2105). 

8. Τις διατάξεις της υπ’ αριθμ. 54169 από 31-10-2014 
απόφασης του Πρωθυπουργού και του Υπουργού Ανά¬ 
πτυξης και Ανταγωνιστικότητας «Ανάθεση αρμοδιοτή¬ 
των στους Υφυπουργούς Ανάπτυξης και Ανταγωνιστι¬ 
κότητας» (Β' 2344). 


9. Τις διατάξεις της υπ’ αριθμ. 4062 από 25-7-2014 
απόφασης του Πρωθυπουργού και του Υπουργού Εσω¬ 
τερικών «Ανάθεση αρμοδιοτήτων στον Υφυπουργό Εσω¬ 
τερικών Γεώργιο Ντόλιο» (Β' 2110). 

10. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του κρατι¬ 
κού προϋπολογισμού για το έτος 2015 (01-01-2015 έως 
30-06-2015), ως ακολούθως: 

α. Δαπάνη ύψους 5.775.000,00 € ευρώ περίπου, για 
παροχή των υπηρεσιών σίτισης/διατροφής στις εγκα¬ 
ταστάσεις των Προαναχωρησιακών Κέντρων Κράτη¬ 
σης Αλλοδαπών: Κορίνθου (800.000,00 €), Αμυγδαλέζας 
(1.850.000,00 €), Παρανεστίου Δράμας (750.000,00 €), Φυ¬ 
λακίου Ορεστιάδας (450.000,00 €), Ξάνθης (500.000,00 €), 
Ταύρου (525.000,00 €) και Λέσβου (900.000,00 €). Η εν 
λόγω δαπάνη (πλην του Προαναχωρησιακού Κέντρου 
Κράτησης Αλλοδαπών Λέσβου) έως την 30-06-2015, κα¬ 
λύπτεται από το Πρόγραμμα Δημοσίων Επενδύσεων 
Συλλογική Απόφαση: 050/2 (Συγχρηματοδότηση από το 
Ευρωπαϊκό Ταμείο Επιστροφής) και Πρόγραμμα Δημοσί¬ 
ων Επενδύσεων Συλλογική Απόφαση: 050 (σύμφωνα με 
την προκήρυξη 13/2013 Α.Ε.Α., Α.Δ.Α.Μ. 13ΡΒ00001736013). 
Σε περίπτωση που ο εν λόγω διαγωνισμός δεν ολο¬ 
κληρωθεί οι εν λόγω δαπάνες θα καλυφθούν από τις 
εγγεγραμμένες πιστώσεις του ΚΑΕ 0873 του π/υ εξόδων 
Ε.Φ. 43-110 «Ελληνική Αστυνομία» έτους 2015. 

Μέχρι την ολοκλήρωση του διαγωνισμού και προκειμέ- 
νου η Ελληνική Αστυνομία να μπορέσει να διαχειριστεί 
τον μεγάλο αριθμό κρατουμένων και το ακανθώδες πρό¬ 
βλημα της ανελαστικής δαπάνης σίτισής τους σε κα¬ 
θημερινή βάση είναι αδύνατη η πληρωμή των δαπανών 
σίτισης από άλλους ΚΑΕ του Π/Υ εξόδων της Ελληνικής 
Αστυνομίας παρά μόνο από τον ΚΑΕ 2739 «Λοιπά γενικά 
βοηθήματα και επιδόματα κοινωνικής πρόνοιας». 

β. Δαπάνη ύψους 630.500,00€ ευρώ περίπου, για πα¬ 
ροχή των υπηρεσιών καθαριότητας στις εγκαταστάσεις 
των Προαναχωρησιακών Κέντρων Κράτησης Αλλοδα¬ 
πών: Κορίνθου (60.000,00 €), Αμυγδαλέζας (400.000,00 
€), Παρανεστίου Δράμας (75.000,00 €), Φυλακίου Ορε¬ 
στιάδας (16.500,00 €), Ξάνθης (54.000,00 €) και Ταύρου 
(25.000,00 €). Η εν λόγω δαπάνη έως την 30-06-2015, 
καλύπτεται από το Πρόγραμμα Δημοσίων Επενδύσε¬ 
ων Συλλογική Απόφαση: 050/2 (Συγχρηματοδότηση 
από το Ευρωπαϊκό Ταμείο Επιστροφής) και Πρόγραμ¬ 
μα Δημοσίων Επενδύσεων Συλλογική Απόφαση: 050 

(σύμφωνα με την προκήρυξη 10/2013 Α.Ε.Α., Α.Δ.Α.Μ. 
13ΡΒ00 001735779). Σε περίπτωση που ο εν λόγω δια¬ 
γωνισμός δεν ολοκληρωθεί οι εν λόγω δαπάνες (πλην 
του Προαναχωρησιακού Κέντρου Κράτησης Αλλοδαπών 
Αμυγδαλέζας) θα καλυφθούν από τις εγγεγραμμένες 
πιστώσεις του ΚΑΕ 0875 του π/υ εξόδων Ε.Φ. 43-110 
«Ελληνική Αστυνομία» έτους 2015. 

γ. Δαπάνη ύψους 1.311.500,00€ ευρώ περίπου, για ηλε¬ 
κτρική ενέργεια στις εγκαταστάσεις των Προαναχω- 
ρησιακών Κέντρων Κράτησης Αλλοδαπών: Κορίνθου 
(300.000,00 €), Αμυγδαλέζας (300.000,00 €), Παρανε- 
στίου Δράμας (200.000,00 €), Φυλακίου Ορεστιάδας 
(200.000,00 €), Ξάνθης (150.000,00 €), Ταύρου (11.500,00 
€) και Λέσβου (150.000,00 €). Οι εν λόγω δαπάνες θα 
αντιμετωπισθούν από τις εγγεγραμμένες πιστώσεις του 
ΚΑΕ 0832 του π/υ εξόδων Ε.Φ. 43-110 «Ελληνική Αστυ¬ 
νομία» έτους 2015. 

δ. Δαπάνη ύψους 590.000,00€ ευρώ περίπου, για 
ύδρευση στις εγκαταστάσεις των Προαναχωρησιακών 
Κέντρων Κράτησης Αλλοδαπών: Κορίνθου (185.000,00 
€), Αμυγδαλέζας (180.000,00 €), Παρανεστίου Δράμας 
(60.000,00 €), Φυλακίου Ορεστιάδας (50.000,00 €), Ξάν¬ 
θης (25.000,00 €), Ταύρου (40.000,00 €) και Λέσβου 
(50.000,00 €). Οι εν λόγω δαπάνες θα αντιμετωπισθούν 
από τις εγγεγραμμένες πιστώσεις του ΚΑΕ 0831 του 
π/υ εξόδων Ε.Φ. 43-110 «Ελληνική Αστυνομία» έτους 2015. 

ε. Δαπάνη ύψους 2.380.000,00€ ευρώ περίπου, από 
την καταβολή των εξόδων μετακίνησης (ημερήσια 
αποζημίωση, εισιτήρια, διανυκτέρευση) του ένστολου 
προσωπικού της Ελληνικής Αστυνομίας για την φύλα¬ 
ξη των εγκαταστάσεων των Προαναχωρησιακών Κέ¬ 
ντρων Κράτησης Αλλοδαπών: Κορίνθου (180.000,00 €), 
Παρανεστίου Δράμας (650.000,00 €), Φυλακίου Ορεστι¬ 
άδας (650.000,00 €), Ξάνθης (650.000,00 €) και Λέσβου 
(250.000,00 €). Οι εν λόγω δαπάνες θα αντιμετωπισθούν 
από τις εγγεγραμμένες πιστώσεις του ΚΑΕ 0711 του π/υ 
εξόδων Ε.Φ. 43-110 «Ελληνική Αστυνομία» έτους 2015. 

στ. Δαπάνη ύψους 40.000,00€ ευρώ περίπου, για την 
προμήθεια ειδών διατροφής για την κάλυψη αναγκών 
ενισχυτικών αστυνομικών δυνάμεων για την φύλαξη της 
εγκατάστασης του Προαναχωρησιακού Κέντρου Κρά¬ 
τησης Αλλοδαπών Κορίνθου. Οι εν λόγω δαπάνες θα 
αντιμετωπισθούν από τις εγγεγραμμένες πιστώσεις του 
ΚΑΕ 1411 του π/υ εξόδων Ε.Φ. 43-110 «Ελληνική Αστυνο¬ 
μία» έτους 2015. 

ζ. Δαπάνη ύψους 40.000,00€ ευρώ περίπου, για την 
αμοιβή εκκένωσης δεξαμενής λυμάτων της εγκατάστα¬ 
σης του Προαναχωρησιακού Κέντρου Κράτησης Αλλο¬ 
δαπών Φυλακίου Ορεστιάδας. Οι εν λόγω δαπάνες θα 
αντιμετωπισθούν από τις εγγεγραμμένες πιστώσεις του 
ΚΑΕ 0899 του π/υ εξόδων Ε.Φ. 43-110 «Ελληνική Αστυ¬ 
νομία» έτους 2015. 

η. Δαπάνη ύψους 17.500,00€ ευρώ περίπου, για προμή¬ 
θεια υγειονομικού φαρμακευτικού υλικού των Προανα- 
χωρησιακών Κέντρων Κράτησης Αλλοδαπών: Κορίνθου 
(10.000,00 €) και Παρανεστίου Δράμας (7.500,00 €). Οι 
εν λόγω δαπάνες θα αντιμετωπισθούν από τις εγγε¬ 
γραμμένες πιστώσεις του ΚΑΕ 1211 του π/υ εξόδων Ε.Φ. 
43-110 «Ελληνική Αστυνομία» έτους 2015. 

θ. Δαπάνη ύψους 101.880,00€ ευρώ (16.980,00 € μηνιαίο 
μίσθωμα X 6 μήνες), για την πληρωμή μισθώματος για 
τη χρήση ως Προαναχωρησιακού Κέντρου Κράτησης 
Αλλοδαπών του στρατοπέδου «Αν/χη Καλογερογιάννη» 


στην Κόρινθο, καθώς και ετήσια δαπάνη ύψους 7.200,00 
€ (1.200,00 € μηνιαίο μίσθωμα X 6 μήνες), για την πλη¬ 
ρωμή μισθώματος για τη χρήση ως Προαναχωρησια- 
κού Κέντρου Κράτησης Αλλοδαπών του στρατοπέδου 
«Λ/γου (ΠΖ) Πανταζοπούλου» στο Παρανέστι Δράμας. 
Οι εν λόγω δαπάνες θα αντιμετωπισθούν από τις εγ¬ 
γεγραμμένες πιστώσεις του ΚΑΕ 0819 του π/υ εξόδων 
Ε.Φ. 43-110 «Ελληνική Αστυνομία» έτους 2015. 

11. Το υπ’αριθ. Γ.Δ.Ο.Ε.Σ./3/1/2 από 13.01.2015 έγγραφο 
του Προϊσταμένου της Γ ενικής Διεύθυνσης Οικονομικών 
και Επιτελικού Σχεδιασμού του Υπουργείου Δημόσιας 
Τάξης και Προστασίας του Πολίτη. 

12. Την από 30-12-2014 βεβαίωση δέσμευσης πίστωσης 
της Διεύθυνσης Οικονομικών του Αρχηγείου Ελληνικής 
Αστυνομίας, αποφασίζουμε: 

ΚΕΦΑΛΑΙΟ Α' 

Ίδρυση-αποστολή 

Άρθρο 1 

Ίδρυση 

Ιδρύονται, έως την 30.06.2015, ειδικές εγκαταστάσεις 
κράτησης υπηκόων τρίτων χωρών, σε βάρος των οποί¬ 
ων έχουν εκδοθεί αποφάσεις απέλασης ή επιστρο¬ 
φής και κρατούνται κατ’ εφαρμογή του άρθρου 31 του 
Ν. 3907/2011 και των άρθρων 76 παρ. 3 και 81 παρ. 1 του 
Ν. 3386/2005, έως ότου ολοκληρωθούν οι διαδικασίες 
απέλασης ή απομάκρυνσής τους. Οι εγκαταστάσεις αυ¬ 
τές λειτουργούν ως Υπηρεσίες της Ελληνικής Αστυνο¬ 
μίας, σε επίπεδο Αστυνομικού Σταθμού, ως ακολούθως: 

α) Προαναχωρησιακό Κέντρο Κράτησης Αλλοδαπών 
Αμυγδαλέζας, εντός των εγκαταστάσεων των Σχολών 
της Ελληνικής Αστυνομίας και διοικητική υπαγωγή στη 
Διεύθυνση Αλλοδαπών Αττικής. 

β) Προαναχωρησιακό Κέντρο Κράτησης Αλλοδαπών 
Ταύρου, εντός των εγκαταστάσεων της Διεύθυνσης Αλ¬ 
λοδαπών Αττικής και διοικητική υπαγωγή στη Διεύθυνση 
Αλλοδαπών Αττικής. 

γ) Προαναχωρησιακό Κέντρο Κράτησης Αλλοδαπών 
Ορεστιάδας (πρώην Ε.Χ.Π.Α.), στο Φυλάκιο Ορεστιάδας 
και διοικητική υπαγωγή στη Διεύθυνση Αστυνομίας 
Ορεστιάδας. 

δ) Προαναχωρησιακό Κέντρο Κράτησης Αλλοδαπών 
Κορίνθου, εντός του Στρατοπέδου του πρώην 6ου Συ¬ 
ντάγματος Πεζικού στην Κόρινθο και διοικητική υπαγω¬ 
γή στη Διεύθυνση Αστυνομίας Κορινθίας. 

ε) Προαναχωρησιακό Κέντρο Κράτησης Αλλοδαπών 
Ξάνθης, εντός των εγκαταστάσεων των Σχολών της 
Ελληνικής Αστυνομίας και διοικητική υπαγωγή στην 
Διεύθυνση Αστυνομίας Ξάνθης. 

στ) Προαναχωρησιακό Κέντρο Κράτησης Αλλοδαπών 
Δράμας, εντός του Στρατοπέδου «Λοχαγού Πανταζο¬ 
πούλου» στο Παρανέστι Δράμας και διοικητική υπαγωγή 
στη Διεύθυνση Αστυνομίας Δράμας. 

ζ) Προαναχωρησιακό Κέντρο Κράτησης Αλλοδαπών 
Λέσβου, εντός του Στρατοπέδου «Παραδέλλη» στα 
Μόρια Λέσβου και διοικητική υπαγωγή στη Διεύθυνση 
Αστυνομίας Λέσβου. 

Αρθρο 2 

Αποστολή - Αρμοδιότητες 

1. Τα Προαναχωρησιακό Κέντρα Κράτησης έχουν ως 
αποστολή την ασφαλή φύλαξη των μη νόμιμων μετά- 

ναστών που τελούν υπό καθεστώς νόμιμου περιορισμού 
της ελευθερίας τους, τη μέριμνα για την κράτησή τους 
στις εγκαταστάσεις τους σε συνθήκες σεβασμού της 
αξιοπρέπειας τους και τη συνεργασία με άλλες συναρ- 
μόδιες Υπηρεσίες, Αρχές και Φορείς για την παροχή σ’ 
αυτούς ιατρικού ελέγχου, φαρμακευτικής κάλυψης και 
ψυχοκοινωνικής διάγνωσης και στήριξης. Στην αποστο¬ 
λή των Προαναχωρησιακών Κέντρων περιλαμβάνονται 
ιδίως: 

α. η παραλαβή, καταγραφή και ο έλεγχος των προς 
κράτηση αλλοδαπών, 

β. η μέριμνα για τη σίτιση, την ένδυση, την ιατρική 
εξέταση και τη διακομιδή τους σε νοσοκομεία ή κέντρα 
υγείας, εφόσον παρίσταται σχετική προς τούτο ανάγκη, 

γ. ο διαχωρισμός των ατόμων που ανήκουν σε ευά¬ 
λωτες ομάδες και η κράτησή τους σε διακριτούς χώ¬ 
ρους των εγκαταστάσεων σύμφωνα με τις διατάξεις 
του επόμενου κεφαλαίου, 

δ. η μέριμνα για την ομαλή και ασφαλή λειτουργία 
των εγκαταστάσεων και την περιφρούρησή τους επί 
24ώρου βάσεως, 

ε. η συνεχής παρακολούθηση της λειτουργίας του Κέ¬ 
ντρου Κράτησης προς το σκοπό πρόληψης γεγονότων 
ή καταστάσεων που δύναται να διαταράξουν την ομαλή 
λειτουργία του Προαναχωρησιακού Κέντρου, 

στ. η συνεργασία με συναρμόδιες Αρχές, Υπηρεσίες 
και Φορείς προς το σκοπό παροχής ιατροφαρμακευτι¬ 
κής και ψυχοκοινωνικής φροντίδας και συμβουλευτικής 
στήριξης στα άτομα που κρατούνται στα Κέντρα Κρά¬ 
τησης και η μέριμνα για τη διερμηνεία στις περιπτώσεις 
που αυτό απαιτείται, 

ζ. η παραλαβή, η καταγραφή και φύλαξη των αντι¬ 
κειμένων που παραδίδονται από τους κρατούμενους 
κατά την άφιξή τους στο Προαναχωρησιακό Κέντρο 
Κράτησης και η παράδοσή τους σε αυτούς με την απο¬ 
χώρησή τους, 

η. η ενημέρωση των κρατουμένων για τα δικαιώματά 
τους και η παροχή πληροφοριών για την επιστροφή 
τους στις χώρες προέλευσής τους σε συνεργασία με 
άλλους Φορείς και Υπηρεσίες. 

Άρθρο 3 

Διάρθρωση- Στελέχωση - Καθήκοντα Οργάνων 

1. Τα Προαναχωρησιακό Κέντρα Κράτησης στελεχώ¬ 
νονται με το αναγκαίο για τη λειτουργία τους ένστολο 
προσωπικό της Ελληνικής Αστυνομίας. 

2. Τα Προαναχωρησιακό Κέντρα Κράτησης διαρθρώ¬ 
νονται σε επιμέρους λειτουργικά Κλιμάκια ως εξής: 

α. Κλιμάκιο Διοικητικής Υποστήριξης, το οποίο εί¬ 
ναι αρμόδιο για την εξασφάλιση της γραμματειακής, 
τεχνικής και γενικά της διοικητικής υποστήριξης της 
Υπηρεσίας. 

β. Κλιμάκιο Εσωτερικής Λειτουργίας, το οποίο είναι 
αρμόδιο για την παραλαβή, καταγραφή, τακτοποίηση 
και διαχείριση των αλλοδαπών που παραδίδονται προς 
κράτηση στο Προαναχωρησιακό Κέντρο. 

γ. Κλιμάκιο Φρούρησης και Εποπτείας, το οποίο εί¬ 
ναι αρμόδιο για την φρούρηση των εγκαταστάσεων 
του Προαναχωρησιακού Κέντρου και την εποπτεία των 
χώρων κράτησης για την αποτροπή τυχόν παράνομων 
ενεργειών και καταστάσεων. 

3. Σε κάθε Προαναχωρησιακό Κέντρο συγκροτού¬ 
νται, με διαταγή του οικείου διοικητή, μία ή περισσό¬ 


τερες ομάδες επιχειρησιακής ετοιμότητας από ειδικά 
εκπαιδευμένο και εξοπλισμένο αστυνομικό προσωπι¬ 
κό, ειδικούς φρουρούς και συνοριακούς φύλακες της 
Υπηρεσίας. Οι ομάδες επιχειρησιακής ετοιμότητας 
παρεμβαίνουν σε περίπτωση σοβαρών περιστατικών 
ή γενικευμένων καταστάσεων οι οποίες θέτουν σε κίν¬ 
δυνο ή απειλούν την εύρυθμη και ομαλή λειτουργία 
του Κέντρου Κράτησης ή θέτουν σε διακινδύνευση την 
ασφάλεια της ζωής ή της σωματικής ακεραιότητας του 
προσωπικού και των κρατουμένων. Η στελέχωση των 
ομάδων επιχειρησιακής ετοιμότητας, τα ειδικότερα κα¬ 
θήκοντα και η επιχειρησιακή τους δράση καθορίζονται 
με ευθύνη του διοικητή. 

4. Ως Διοικητής του Προαναχωρησιακού Κέντρου Κρά¬ 
τησης τοποθετείται αξιωματικός της Ελληνικής Αστυ¬ 
νομίας που κατέχει το βαθμό του Αστυνόμου Α' ή του 
Αστυνόμου Β' ο οποίος, έχει τα καθήκοντα του άρθρου 
32 του Π.δ. 141/1991 (Α' 58) ως προς τη διοίκηση και την 
ειδική αποστολή του Κέντρου και επιπλέον: 

α. παρακολουθεί τη λειτουργία του Προαναχωρησια- 
κού Κέντρου Κράτησης και παρεμβαίνει άμεσα για την 
αντιμετώπιση και διευθέτηση οποιουδήποτε περιστατι¬ 
κού διαταράσσει ή απειλεί να διαταράξει την εύρυθμη 
λειτουργία της εγκατάστασης, 
β. εποπτεύει, συντονίζει, κατευθύνει και ελέγχει το 
προσωπικό του Προαναχωρησιακού Κέντρου στην εκ¬ 
πλήρωση της αποστολής του, 
γ. αναφέρει άμεσα στον οικείο Διευθυντή Αστυνομίας 
ή στον αρμόδιο για την εποπτεία και τον έλεγχο των 
Κέντρων της οικείας Διεύθυνσης Υποδιευθυντή για κάθε 
σοβαρό ή έκτακτο περιστατικό το οποίο συμβαίνει στο 
Κέντρο Κράτησης και ιδίως για περιπτώσεις ρατσιστικής 
συμπεριφοράς του προσωπικού σε βάρος των κρατου¬ 
μένων, σοβαρών, μολυσματικών ή αιφνίδιων ασθενειών 
και εκδήλωσης ή απειλής εκδήλωσης βίαιων γεγονότων, 
δ. συνεργάζεται με συναρμόδιες Υπηρεσίες, Αρχές, 
και Φορείς προς το σκοπό αποτελεσματικότερης εκ¬ 
πλήρωσης της αποστολής της Υπηρεσίας, 
ε. μεριμνά για την πλήρη ενημέρωσή του επί όλων 
των θεμάτων που αφορούν στη λειτουργία του οικείου 
Κέντρου Κράτησης και ιδίως επί θεμάτων ασθενειών 
των κρατουμένων και ασφάλειας της εγκατάστασης και 
παρεμβαίνει άμεσα για τη διευθέτησή τους, 
στ. σχεδιάζει την καθημερινή διάταξη της Υπηρεσίας 
και καθοδηγεί το προσωπικό για την αποτελεσματικό¬ 
τερη εκπλήρωση της αποστολής του, 
ζ. παρακολουθεί τη συμπεριφορά του προσωπικού της 
Υπηρεσίας έναντι των κρατουμένων και παρεμβαίνει 
άμεσα, προβαίνοντας στις προβλεπόμενες δικονομικές 
και πειθαρχικές ενέργειες σε βάρος των υπαιτίων, σε 
κάθε περίπτωση εκδήλωσης ρατσιστικής, βίαιης ή ανάρ¬ 
μοστης συμπεριφοράς, 

η. μεριμνά για την ορθή και απαρέγκλιτη εφαρμογή 
του Κανονισμού Λειτουργίας του Κέντρου Κράτησης, 
από το προσωπικό της Υπηρεσίας, και φροντίζει για 
την εφαρμογή του ωρολογίου προγράμματος, 
θ. εγκρίνει τα αιτήματα τρίτων προσώπων για επίσκε¬ 
ψη στο Κέντρο Κράτησης, σύμφωνα με τον Κανονισμό 
Λειτουργίας και τις ισχύουσες διατάξεις, 
ι. δίδει οδηγίες στο προσωπικό της Υπηρεσίας του για 
τον τρόπο χειρισμού των δυστροπούντων κρατουμένων 
και των κρατουμένων που επιδεικνύουν επιθετική ή βίαιη 
συμπεριφορά, 

ια. ορίζει τους Προϊσταμένους των Κλιμακίων, 
ιβ. εγκρίνει τα αιτήματα τρίτων προσώπων για επίσκε¬ 
ψη στο Κέντρο Κράτησης, σύμφωνα με τον Κανονισμό 
Λειτουργίας και τις ισχύουσες διατάξεις, 
ιγ. φροντίζει για τη διατήρηση σχέσεων καλής επικοι¬ 
νωνίας, συνεργασίας και αμοιβαίας κατανόησης μεταξύ 
του προσωπικού, για τη διατήρηση της συνοχής της 
Υπηρεσίας και 

ιδ. εκτελεί κάθε άλλο έργο που του ανατίθεται στο 
πλαίσιο εκτέλεσης των καθηκόντων του. 

5. Προϊστάμενοι των Κλιμακίων των Προαναχωρησι- 
ακών Κέντρων Κράτησης Αλλοδαπών ορίζονται Υπα- 
στυνόμοι Α' ή Β', Ανθυπαστυνόμοι ή Αρχιφύλακες και 
ευθύνονται για την εκτέλεση των αρμοδιοτήτων και 
καθηκόντων των Κλιμακίων τους. 

6. Ως Αξιωματικοί Υπηρεσίας στα Προαναχωρησιακά 
Κέντρα Κράτησης διατίθενται βαθμοφόροι της Ελληνι¬ 
κής Αστυνομίας από το βαθμό του Αρχιφύλακα μέχρι 
και του Υπαστυνόμου Α', οι οποίοι έχουν τα οριζόμενα 
από το άρθρο 60 του Π.δ. 141/1991 καθήκοντα, σε σχέση 
με την αποστολή της Υπηρεσίας τους και επιπλέον: 

α. παραλαμβάνουν τους προς κράτηση αλλοδαπούς 
και μεριμνούν για την καταγραφή και τον έλεγχό τους 
καθώς και για τη φύλαξη των προσωπικών αντικειμένων 
που τους παραδίδονται, 

β. μεριμνούν για την ιατρική εξέταση καθώς και για 
την παροχή άμεσης ιατροφαρμακευτικής περίθαλψης 
στους αλλοδαπούς που παραλαμβάνουν, εφόσον αυτό 
απαιτείται και το διαχωρισμό εκείνων που ανήκουν σε 
ευάλωτες κοινωνικές ομάδες, 
γ. επιβλέπουν τη διεξαγωγή των δραστηριοτήτων της 
Υπηρεσίας και μεριμνούν για την εύρυθμη λειτουργία 
και την καθαριότητα του Κέντρου Κράτησης καθώς και 
για την κατάσταση, παράδοση, παραλαβή και ασφαλή 
φύλαξη του οπλισμού της Υπηρεσίας, 
δ. αναφέρουν άμεσα στον διοικητή για κάθε έκτακτο, 
σοβαρό ή ιδιαίτερο γεγονός που συμβαίνει εντός των 
εγκαταστάσεων του Κέντρου, 
ε. παρεμβαίνουν άμεσα για τη διευθέτηση τυχόν προ¬ 
βλημάτων ή δυσλειτουργιών και σε περίπτωση αδυνα¬ 
μίας ενημερώνουν άμεσα τον διοικητή τους, 
στ. ενημερώνονται συνεχώς για την κατάσταση των 
κρατουμένων και μεριμνούν για την παροχή ιατρικής, 
φαρμακευτικής και ψυχολογικής υποστήριξης σε κάθε 
περίπτωση που αυτό απαιτείται, 
ζ. αναφέρουν άμεσα στον διοικητή τους σχετικά με 
την υποβολή αιτημάτων επίσκεψης τρίτων προσώπων 
στο Κέντρο Κράτησης, 

η. επιβλέπουν το προσωπικό φύλαξης των εγκατα¬ 
στάσεων και συντονίζουν και τις λοιπές διαθέσιμες 
αστυνομικές δυνάμεις, 

θ. παραλαμβάνουν τα αιτήματα πολιτικού ασύλου ή 
οποιουδήποτε άλλου αιτήματος κρατουμένων αλλοδα¬ 
πών και προβαίνουν στις προβλεπόμενες ενέργειες και 
ι. εκτελούν κάθε άλλο έργο που τους ανατίθεται στο 
πλαίσιο εκπλήρωσης των καθηκόντων τους. 

7. Οι Διευθυντές των Διευθύνσεων Αστυνομίας Νομών 
καθώς και ο Διευθυντής της Διεύθυνσης Αλλοδαπών 
Αττικής αναθέτουν με διαταγή τους σε έναν από τους 
Υποδιευθυντές τους την εποπτεία και τον έλεγχο του 
οικείου Προαναχωρησιακού Κέντρου Κράτησης. 


Αρθρο 4 

Αρμοδιότητες Κλιμακίων 

1. Το Κλιμάκιο Διοικητικής Υποστήριξης στελεχώνεται 
από προσωπικό της Ελληνικής Αστυνομίας και είναι 
αρμόδιο για: 

α. την εξασφάλιση της γραμματειακής, διοικητικής και 
τεχνικής υποστήριξης της Υπηρεσίας, 
β. τη διακίνηση της εισερχόμενης και εξερχόμενης 
αλληλογραφίας της Υπηρεσίας, την τήρηση του υπηρε¬ 
σιακού αρχείου και των προβλεπόμενων υπηρεσιακών 
βιβλίων σύμφωνα με τον κανονισμό αλληλογραφίας, 
γ. τον χειρισμό όλων των θεμάτων προσωπικού και 
οργάνωσης της Υπηρεσίας, 
δ. την οικονομική διαχείριση, τη μέριμνα για την προ¬ 
μήθεια και τη διαχείριση του υλικοτεχνικού εξοπλισμού 
και των ειδών που είναι αναγκαία για τη λειτουργία της 
Υπηρεσίας, όπως είδη πρώτης ανάγκης, ένδυσης, σίτι¬ 
σης, ατομικής υγιεινής και καθαριότητας, ιατροφαρμα¬ 
κευτικού υλικού, κλινοσκεπασμάτων και γραφικής ύλης, 
ε. τη μέριμνα για τη συντήρηση της εγκατάστασης και 
την καλή λειτουργία των υποδομών αυτής, 
στ. τη μέριμνα προμήθειας των προβλεπόμενων «Ενη¬ 
μερωτικών Δελτίων» και λοιπών φυλλαδίων ή άλλων 
εντύπων που αφορούν δικαιώματα και υποχρεώσεις των 
κρατουμένων αλλοδαπών, ώστε να υπάρχουν πάντοτε 
διαθέσιμα σε επαρκή αντίτυπα σε όλες τις απαραίτητες 
γλώσσες, 

ζ. την τήρηση του αρχείου με τους ατομικούς φακέ¬ 
λους των κρατουμένων, 

η. τη μέριμνα για την υποβολή σύμφωνα με την προ- 
βλεπόμενη διαδικασία κάθε αιτήματος αλλοδαπού κρα¬ 
τουμένου και 

θ. την ενημέρωση των συγγενών, των συνηγόρων, των 
προξενικών αρχών ή άλλων τρίτων που έχουν νόμιμο 
συμφέρον. 

2. Το Κλιμάκιο Εσωτερικής Λειτουργίας, στελεχώνεται 
από προσωπικό της Ελληνικής Αστυνομίας και είναι 
αρμόδιο για: 

α. την κατάρτιση και εφαρμογή του σχεδίου ασφαλεί¬ 
ας της εγκατάστασης και την εξασφάλιση της εύρυθμης 
λειτουργίας της, 

β. την κατάρτιση των εσωτερικών διαταγών που ρυθ¬ 
μίζουν ειδικότερα θέματα λειτουργίας της εγκατάστα¬ 
σης, 

γ. τη μέριμνα για την εξασφάλιση νομικής υποστήρι¬ 
ξης στους κρατουμένους μέσω οργανώσεων ή άλλων 
φορέων που δραστηριοποιούνται σε θέματα κρατουμέ¬ 
νων αλλοδαπών, καθώς επίσης και διερμηνέων ή άλλου 
εξειδικευμένου προσωπικού που μπορεί να παρέξει κα¬ 
τάλληλη υποστήριξη, 

δ. τη συνεργασία με Διεθνείς Οργανισμούς και Μ.Κ.Ο. 
ή άλλους επίσημους συλλογικούς φορείς που δραστηρι¬ 
οποιούνται στην παροχή υποστήριξης σε κρατούμενους 
αλλοδαπούς, 

ε. τη μέριμνα για την εξασφάλιση ιατρικού και νοση¬ 
λευτικού προσωπικού για την κάλυψη της απαιτούμενης 
υγειονομικής περίθαλψης των κρατουμένων, συμπερι- 
λαμβανομένης της παραπομπής τους σε νοσοκομείο ή 
άλλο κατάλληλο νοσηλευτικό ίδρυμα, όταν αυτό είναι 
αναγκαίο, καθώς και την εξασφάλιση ψυχολόγων και 
κοινωνικών λειτουργών, 

στ. την προμήθεια του συσσιτίου στους κρατουμένους, 

ζ. την υποχρέωση αποστολής αναλυτικών μηνιαίων στα¬ 
τιστικών στοιχείων (όπως για λοιμώδη νοσήματα, εκτέλε¬ 
ση εμβολιασμών, αποτελέσματα ελέγχων κ.λπ.) προς το 
ΚΕΕΛΠΝΟ και τη Διεύθυνση Δημόσιας Υγείας και Κοινω¬ 
νικής Μέριμνας της οικείας Περιφερειακής Ενότητας και 
η. την υποχρέωση αυθημερόν αναφοράς συμβάντων 
δημόσιας υγείας (π.χ. επιδημιών) στο ΚΕΕΛΠΝΟ και τη 
Διεύθυνση Δημόσιας Υγείας και Κοινωνικής Μέριμνας 
της οικείας Περιφερειακής Ενότητας για άμεση παρέμ¬ 
βαση. 

3. Το Κλιμάκιο Φρούρησης και Εποπτείας είναι αρ¬ 
μόδιο για: 

α. την παραλαβή των κρατουμένων αλλοδαπών και τη 
διενέργεια σωματικής έρευνας και έρευνας των αντι¬ 
κειμένων που φέρουν αυτοί, 
β. την καταγραφή στα υπηρεσιακά αρχεία και τον ηλε¬ 
κτρονικό υπολογιστή και την εν συνεχεία τακτοποίησή 
τους στο Προαναχωρησιακό Κέντρο, 
γ. τη διενέργεια τακτικών και εκτάκτων ερευνών στο 
Προαναχωρησιακό Κέντρο, 
δ. την εσωτερική φρούρηση των εγκαταστάσεων και 
την εν γένει διαχείριση των κρατουμένων αλλοδαπών 
μέσα στο Προαναχωρησιακό Κέντρο, 
ε. την εξωτερική φρούρηση των εγκαταστάσεων της 
Υπηρεσίας για την αποτροπή τυχόν απόδρασης ή άλλων 
παράνομων ενεργειών και καταστάσεων, 
στ. τη συγκρότηση και στελέχωση μίας ή και περισσό¬ 
τερων ομάδων επιχειρησιακής ετοιμότητας από ειδικά 
εκπαιδευμένο και εξοπλισμένο αστυνομικό προσωπικό 
της Υπηρεσίας για την αντιμετώπιση έκτακτων και βίαι¬ 
ων περιστατικών που δεν μπορούν να αντιμετωπιστούν 
από το προσωπικό φύλαξης και 
ζ. την τήρηση και αποκατάσταση της τάξης και της 
εύρυθμης λειτουργίας της Υπηρεσίας, ζητώντας την 
συνδρομή λοιπών αστυνομικών δυνάμεων, όταν αυτό 
κρίνεται αναγκαίο. 

4. Στο πλαίσιο του Κλιμακίου Φρούρησης και Επο¬ 
πτείας λειτουργεί το Γ ραφείο Αξιωματικού Υπηρεσίας. 

ΚΕΦΑΛΑΙΟ Β' 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΠΡΟΑΝΑΧΩΡΗΣΙΑΚΩΝ ΚΕΝΤΡΩΝ ΚΡΑΤΗΣΗΣ 

Αρθρο 5 

Βασικές Αρχές λειτουργίας 

1. Τα Προαναχωρησιακό Κέντρα Κράτησης λειτουρ¬ 
γούν σε εικοσιτετράωρη βάση για την φύλαξη των κρα¬ 
τουμένων, την ασφάλεια και την εύρυθμη λειτουργία 
των εγκαταστάσεων. 

2. Το προσωπικό των Προαναχωρησιακών Κέντρων 
Κράτησης είναι υπεύθυνο για τη διασφάλιση του σε¬ 
βασμού της προσωπικότητας και την προστασία των 
κατοχυρωμένων δικαιωμάτων των κρατουμένων αλλο¬ 
δαπών, όπως αυτά ορίζονται με τις ισχύουσες διατάξεις. 

3. Τα καθήκοντα και το ωράριο εργασίας του προσω¬ 
πικού καθορίζονται από τον διοικητή των Προαναχωρη- 
σιακών Κέντρων Κράτησης σύμφωνα με τις υπάρχουσες 
ανάγκες και στο πλαίσιο των ισχυουσών κάθε φορά 
διατάξεων. 

4. Η εποπτεία και ο έλεγχος των Προαναχωρησιακών 
Κέντρων Κράτησης ανατίθεται με διαταγή των Διευ¬ 
θυντών των οικείων Διευθύνσεων Αστυνομίας Νομών, 
καθώς και του Διευθυντή της Διεύθυνσης Αλλοδαπών 


Αττικής, σε αρμόδιο προς τούτο Υποδιευθυντή της Υπη¬ 
ρεσίας τους. 

5. Οι κρατούμενοι που εγκλείονται στις εγκαταστάσεις 
των Προαναχωρησιακών Κέντρων Κράτησης υποβάλλο¬ 
νται σε σωματικό έλεγχο, καθώς και έλεγχο αποσκευών. 

6. Οι κρατούμενοι αλλοδαποί επιτρέπεται να δέχονται 
επισκέψεις συγγενών ή τρίτων σε ημέρες και ώρες που 
καθορίζονται με διαταγή του Διοικητή των Προαναχω- 
ρησιακών Κέντρων Κράτησης Οι επισκέπτες ελέγχονται 
κατά την είσοδο τους στις εγκαταστάσεις των Προανα- 
χωρησιακών Κέντρων Κράτησης και δεν επιτρέπεται να 
παραμένουν στους χώρους κράτησης των εγκαταστά¬ 
σεων χωρίς άδεια και συνοδεία της φρουράς. 

7. Το προσωπικό των Προαναχωρησιακών Κέντρων 
Κράτησης οφείλει να γνωστοποιεί στους κρατούμενους 
τις επισκέψεις εκπροσώπων συλλογικών φορέων που 
δραστηριοποιούνται σε θέματα ανθρωπίνων δικαιωμά¬ 
των και νομικής συμπαράστασης και πραγματοποιού¬ 
νται με τη συγκατάθεσή τους, τηρώντας τις διατάξεις 
για την προστασία του ατόμου από την επεξεργασία 
δεδομένων προσωπικού χαρακτήρα και τους κανόνες 
ασφαλείας των κρατητηρίων. 

8. Οι Διευθύνσεις Δημόσιας Υγείας και Κοινωνικής 
Μέριμνας των οικείων Περιφερειών είναι αρμόδιες για 
την εποπτεία και την παρακολούθηση των κρατουμένων 
στα κέντρα κράτησης αλλοδαπών αναφορικά με θέματα 
υγείας και κοινωνικής αρωγής, καθώς και για τη διενέρ¬ 
γεια τακτικών και εκτάκτων ελέγχων για τη διασφάλιση 
της δημόσιας υγείας και υγιεινής των εγκαταστάσεων. 

Αρθρο 6 

Συνθήκες κράτησης 

Οι αλλοδαποί που κρατούνται στις εγκαταστάσεις των 
Προαναχωρησιακών Κέντρων Κράτησης Αλλοδαπών: 

α. τελούν υπό αξιοπρεπείς συνθήκες διαβίωσης και 
ειδικότερα τους παρέχεται στέγαση με κατάλληλο φω¬ 
τισμό, θέρμανση, κλιματισμό και αερισμό, σε περιβάλ¬ 
λον ασφάλειας. Επίσης παρέχεται σίτιση, αναγκαίος 
ρουχισμός εφόσον τούτο δεν μπορεί να καλυφθεί από 
τους ίδιους, καθώς και είδη προσωπικής υγιεινής και 
καθαριότητας, 

β. προαυλίζονται κατά τη διάρκεια της ημέρας. Η 
χρονική διάρκεια του προαυλισμού καθορίζεται με το 
ωρολόγιο πρόγραμμα του άρθρου 10, 
γ. συμμετέχουν σε κατάλληλες δραστηριότητες για 
την κάλυψη ψυχαγωγικών αναγκών, 
δ. ενημερώνονται για τα δικαιώματα και τις υποχρεώ¬ 
σεις τους, σε γλώσσα που κατανοούν, σύμφωνα με τον 
παρόντα κανονισμό, 

ε. έχουν πρόσβαση σε υγειονομική περίθαλψη και κάθε 
απαραίτητη θεραπευτική αγωγή ή ψυχοκοινωνική στήριξη, 
στ. έχουν πρόσβαση σε νομική υποστήριξη, 
ζ. τυγχάνουν, εφόσον ανήκουν σε ευάλωτες ομάδες, 
της κατάλληλης κατά περίπτωση μεταχείρισης, 
η. διατηρούν κατά το δυνατόν την οικογενειακή τους 
ενότητα και 

θ. διατηρούν επαφή με κοινωνικούς φορείς και ορ¬ 
γανώσεις. 

Αρθρο 7 

Κανόνες σχετικά με την παραμονή 

1. Για κάθε αλλοδαπό κρατούμενο που παραμένει στις 
εγκαταστάσεις των Προαναχωρησιακών Κέντρων Κρά- 

τησης Αλλοδαπών καταρτίζεται και τηρείται ατομικός 
φάκελος ο οποίος τηρείται στο Κλιμάκιο Διοικητικής 
Υποστήριξης. Στον φάκελο αυτό περιλαμβάνονται τα 
στοιχεία ταυτότητάς του, φωτογραφία του, στοιχεία 
που αφορούν την παραμονή του στην εγκατάσταση, 
καθώς και κάθε άλλη σχετική πληροφορία. 

2. Οι γυναίκες και οι ανήλικοι κρατούμενοι που παρα¬ 
μένουν στην εγκατάσταση, διαμένουν σε χώρους ξεχω¬ 
ριστούς, κατάλληλους για τις ιδιαίτερες ανάγκες τους, 
μέχρι να ολοκληρωθούν οι διαδικασίες μεταφοράς τους 
σε κατάλληλες δομές φιλοξενίας. 

3. Τα μέλη οικογενειών δικαιούνται να απολαμβάνουν 
οικογενειακή ζωή εντός των Προαναχωρησιακών Κέ¬ 
ντρων Κράτησης Αλλοδαπών. 

4. Ειδική μέριμνα λαμβάνεται για τη φροντίδα των 
βρεφών και νηπίων, μέχρι να ολοκληρωθούν οι διαδικα¬ 
σίες μεταφοράς τους σε κατάλληλες δομές φιλοξενίας. 

5. Τα δικαιώματα των κρατουμένων αλλοδαπών εί¬ 
ναι απολύτως σεβαστά από το προσωπικό των Προ- 
αναχωρησιακών Κέντρων Κράτησης Αλλοδαπών, ενώ 
λαμβάνονται υπόψη τυχόν πολιτισμικές, θρησκευτικές, 
φυλετικές ή άλλες ιδιαιτερότητες τους. 

Άρθρο 8 

Διαδικασία εισαγωγής κρατουμένων 

Κατά τον εγκλεισμό των κρατουμένων αλλοδαπών 
στα Προαναχωρησιακά Κέντρα Κράτησης, τηρούνται 
οι ακόλουθες διαδικασίες: 

α. παραλαμβάνονται από τον αξιωματικό υπηρεσίας 
με υπηρεσιακό σημείωμα, στο οποίο αναγράφονται τα 
στοιχεία ταυτότητας τους, ο λόγος κράτησης, αν εί¬ 
ναι ύποπτοι απόδρασης, αν είναι επικίνδυνοι για τον 
εαυτό τους ή άλλους, καθώς και οποιοδήποτε άλλο 
στοιχείο το οποίο θα πρέπει να ληφθεί υπόψη κατά το 
χρόνο κράτησης. Σε περίπτωση που είχαν υποβληθεί 
σε ιατρικές εξετάσεις ή νοσηλεία προτού εγκλειστούν 
στα Προαναχωρησιακά Κέντρα Κράτησης Αλλοδαπών, 
πρέπει να συνοδεύονται με τα σχετικά έγγραφα από 
τα οποία προκύπτει η κατάστασή τους καθώς και τυχόν 
φαρμακευτική αγωγή, 

β. υποβάλλονται σε σωματική έρευνα σε ειδικά δια¬ 
μορφωμένο χώρο, καθώς επίσης σε έρευνα αντικειμένων 
και αποσκευών, 

γ. αφαιρούνται, για λόγους ασφαλείας, χρήματα, τι¬ 
μαλφή και οποιαδήποτε άλλα αντικείμενα φέρουν οι 
κρατούμενοι, εκτός των προβλεπόμενων στο άρθρο 11 
του παρόντος, τα οποία και φυλάσσονται σε ειδικά 
διαμορφωμένο χώρο ή χρηματοκιβώτιο και καταχω- 
ρούνται στο Βιβλίο Κρατουμένων. Τα αφαιρούμενα είδη 
αποδίδονται στους κρατουμένους κατά την αποχώρησή 
τους από το Κέντρο Κράτησης, 

δ. ενημερώνονται για τα δικαιώματα και τις υποχρε¬ 
ώσεις τους εντός της εγκατάστασης του Προαναχωρη- 
σιακού Κέντρου Κράτησης Αλλοδαπών, καθώς και για 
τους χώρους όπου είναι ανηρτημένα τα τηλέφωνα, τα 
πληροφοριακά δελτία και λοιπά ενημερωτικά φυλλάδια 
Διεθνών Οργανισμών και άλλων επίσημων συλλογικών 
φορέων που δραστηριοποιούνται στην υποστήριξη των 
κρατουμένων αλλοδαπών, 

ε. εξετάζονται για προληπτικούς λόγους στο ιατρείο 
του Προαναχωρησιακού Κέντρου Κράτησης Αλλοδαπών 
από ιατρούς, ψυχολόγους και κοινωνικούς λειτουργούς 
ή άλλο εξειδικευμένο προσωπικό, 


στ. εγκλείονται σε ξεχωριστούς χώρους κράτησης, 
κρατούμενοι οι οποίοι χρήζουν ειδικής μεταχείρισης ή 
επιδεικνύουν επιθετική ή βίαιη συμπεριφορά, 
ζ. υποβάλλουν στον αξιωματικό υπηρεσίας υπεύθυ¬ 
νη δήλωση με τα στοιχεία ενός συγγενικού ή φιλικού 
τους προσώπου που επιθυμούν να τους επισκέπτονται 
κατά την κράτησή τους, εφόσον στερούνται συγγενικών 
προσώπων πρώτου ή δευτέρου βαθμού εξ’ αίματος ή 
εξ’ αγχιστείας, 

η. τα συνοδευόμενα ανήλικα τέκνα του κρατούμενου 
αλλοδαπού, τα οποία δεν έχουν την ιδιότητα του κρα¬ 
τούμενου, παραμένουν σε ειδικό χώρο κράτησης με τους 
γονείς τους, ώστε να εξασφαλίζονται και να ικανοποι¬ 
ούνται οι ιδιαίτερες ανάγκες τους, 
θ. λαμβάνουν ατομικά είδη υγιεινής, καθαριότητας και 
κλινοσκεπάσματα και 

ι. εγκλείονται με συνοδεία του προσωπικού φύλαξης 
στο κελί όπου έχει οριστεί από τον αξιωματικό υπη¬ 
ρεσίας, 

Αρθρο 9 

Ωρολόγιο πρόγραμμα κρατουμένων 

1. Με ευθύνη των διοικητών των Προαναχωρησιακών 
Κέντρων Κράτησης Αλλοδαπών καταρτίζεται ωρολόγιο 
πρόγραμμα λειτουργίας των εγκαταστάσεων για τους 
κρατουμένους. 

2. Η τήρηση του προγράμματος είναι υποχρεωτική. 

3. Επιτρέπεται, με απόφαση του διοικητή του Προ- 
αναχωρησιακού Κέντρου Κράτησης Αλλοδαπών, η 
τροποποίηση του ωρολογίου προγράμματος, σε άλως 
εξαιρετικές περιπτώσεις (δυσμενείς καιρικές συνθήκες, 
θρησκευτικές εορτές, αργίες, κ.λπ.) ή εφόσον άλλοι λό¬ 
γοι το επιβάλλουν. 

Αρθρο 10 

Επιτρεπόμενα είδη 

1. Ο κρατούμενος μπορεί να έχει στο κελί του αντικεί¬ 
μενα ή είδη άμεσης και καθημερινής χρήσης, τα οποία 
δεν υπερβαίνουν σε όγκο το μέγεθος μιας βαλίτσας 
κανονικού τύπου, χωρίς μεταλλικά ελάσματα. Ειδικό¬ 
τερα, ο κρατούμενος επιτρέπεται να έχει: 

α. τα απολύτως απαραίτητα σε αριθμό ρούχα, υπο¬ 
δήματα και εσώρουχα, εφόσον δεν έχουν εξαρτήματα 
τα οποία μπορούν να προκαλέσουν κίνδυνο για τη ζωή 
και τη σωματική ακεραιότητα των συγκρατουμένων, 
του προσωπικού, καθώς και την ασφάλεια των εγκα¬ 
ταστάσεων, 

β. ένα θρησκευτικό σύμβολο, σύμφωνα με τις θρη¬ 
σκευτικές του πεποιθήσεις, 
γ. οδοντόβουρτσα, πλαστικές ξυριστικές μηχανές και 
αναπτήρα τύπου ΒΙΟ, 
δ. γυαλιά οφθαλμικών παθήσεων, 
ε. μικρό νυχοκόπτη χωρίς μαχαιράκι, 
στ. χαρτιά, μολύβια, βιβλία, εφημερίδες, περιοδικά σε 
περιορισμένο αριθμό, 
ζ. πετσέτες και κουβέρτες, 

η. ελαστική ζώνη υποστήριξης της μέσης, ζώνη για 
κοίλη, πατερίτσες, και άλλα ορθοπεδικά είδη ύστερα 
από άδεια του ιατρού του Προαναχωρησιακού Κέντρου 
Κράτησης Αλλοδαπών, 

θ. φάρμακα, κυρίως παθολογικά και παραφαρμακευ- 
τικά είδη, κατόπιν αδείας του ιατρού του Προαναχω- 
ρησιακού Κέντρου Κράτησης Αλλοδαπών, 

ι. διάφορα άλλα αντικείμενα τα οποία εξυπηρετούν 
εκπαιδευτικούς, καλλιτεχνικούς, ή άλλους σκοπούς στο 
πλαίσιο της δημιουργικής αξιοποίησης του χρόνου του, 
κατόπιν έγκρισης του αξιωματικού υπηρεσίας και 

ια. κάθε είδος που δύναται να προμηθευτεί από το 
πρατήριο - καντίνα του Προαναχωρησιακού Κέντρου 
Κράτησης Αλλοδαπών. 

2. Ατομικά είδη ή άλλα αντικείμενα των οποίων η κατο¬ 
χή και χρήση δεν επιτρέπεται, παραδίδονται προς φύλα¬ 
ξη σε ειδικά διαμορφωμένο χώρο. Στον ειδικό αυτό χώρο 
παραδίδονται και είδη των οποίων η χρήση επιτρέπεται 
αλλά δεν χρησιμοποιούνται από τον κρατούμενο. 

Αρθρο 11 

Ατομική υγιεινή και καθαριότητα των χώρων κράτησης 

1. Οι κρατούμενοι επιμελούνται, με μέριμνα της φρου¬ 
ράς κρατητηρίων, της ατομικής τους υγιεινής και κα¬ 
θαριότητας, με είδη που χορηγούνται από την φρουρά 
κρατητηρίων, ώστε να διασφαλίζονται σε ικανοποιητικό 
βαθμό οι συνθήκες υγιεινής τους. 

2. Οι κρατούμενοι υποχρεούνται να τηρούν τους όρους 
ατομικής υγιεινής και καθαριότητας και να διατηρούν 
καθαρά τα είδη ρουχισμού, τα κλινοσκεπάσματα και 
τους χώρους διαβίωσής τους. 

3. Στους χώρους των κρατητηρίων λειτουργούν επαγ¬ 
γελματικά πλυντήρια και στεγνωτήρια για την πλύση 
και απολύμανση των ειδών κλινοστρωμνής και ιματισμού 
των κρατουμένων. 

4. Οι χώροι των κρατητηρίων καθαρίζονται από ιδιω¬ 
τικό συνεργείο καθαρισμού, σε καθημερινή βάση, υπό 
την επίβλεψη της φρουράς κρατητηρίων. 

5. Γενική καθαριότητα πραγματοποιείται μια φορά 
την εβδομάδα. 

6. Απολύμανση, μυοκτονία, απεντόμωση πραγματο¬ 
ποιείται τουλάχιστον μία φορά το μήνα και εκτάκτως 
όταν παραστεί ανάγκη. 

Αρθρο 12 
Ιατρική μέριμνα 

1. Στους κρατούμενους εξασφαλίζεται η απαραίτητη 
ιατροφαρμακευτική περίθαλψη και ψυχοκοινωνική διά¬ 
γνωση και στήριξη από ιατρικό, νοσηλευτικό και λοιπό 
επιστημονικό προσωπικό του Δημοσίου ή Μ.Κ.Ο. ή άλλων 
οργανισμών και φορέων. 

2. Οι ασθενείς κρατούμενοι εξετάζονται στο ιατρείο 
της εγκατάστασης και σε συντρέχουσα περίπτωση χο¬ 
ρηγείται σε αυτούς κατάλληλη φαρμακευτική αγωγή. Ο 
ιατρικός έλεγχος περιλαμβάνει τη λήψη ιατρικού ιστο¬ 
ρικού και την κλινική εξέταση και, εφόσον χρειάζεται, 
παραπομπή σε δημόσιες μονάδες υγείας για παρακλινι- 
κό έλεγχο. Επί ενδείξεων λοιμώδους νοσήματος, συμπε¬ 
ριλαμβανομένων και των σεξουαλικώς μεταδιδόμενων 
νοσημάτων και λοιμώξεων του αναπνευστικού και γα- 
στρεντερικού, οι μετανάστες δύναται να παραπέμπονται 
για περαιτέρω διαγνωστικές εξετάσεις και θεραπεία 
σε δημόσιες μονάδες υγείας. Επιπρόσθετα, το λοιπό 
επιστημονικό προσωπικό επιλαμβάνεται για την έγκαιρη 
διάγνωση ψυχικών διαταραχών και την αναγκαία πα¬ 
ροχή ψυχολογικής υποστήριξης, αλλά και την παροχή 
ψυχοκοινωνικής υποστήριξης στα πρόσωπα που ανή¬ 
κουν σε ευάλωτες ομάδες. 

3. Τα περιστατικά των αλλοδαπών κρατουμένων που 
δεν μπορούν να αντιμετωπιστούν από τους ιατρούς 


του Προαναχωρησιακού Κέντρου Κράτησης Αλλοδαπών, 
παραπέμπονται για νοσηλεία ή για εξέταση συνοδεία 
αστυνομικών σε εφημερεύον νοσοκομείο ή άλλο κατάλ¬ 
ληλο νοσηλευτικό ίδρυμα. Εφόσον κριθεί απαραίτητη 
η νοσηλεία τους, το κατά τόπον αρμόδιο αστυνομικό 
τμήμα αναλαμβάνει τη φρούρηση των αλλοδαπών, μέχρι 
τον επανεγκλεισμό τους στο Προαναχωρησιακό Κέντρο 
Κράτησης Αλλοδαπών. 

4. Για τη διευκόλυνση του έργου της ιατρικής ομάδας, 
διαμορφώνονται και εξοπλίζονται ειδικοί χώροι κατάλ¬ 
ληλοι για τη χρήση τους ως ιατρεία. 

5. Για την αντιμετώπιση έκτακτου και σοβαρού περι¬ 
στατικού ασθένειας κρατουμένου το ιατρικό, νοσηλευτι¬ 
κό και λοιπό επιστημονικό προσωπικό μεταβαίνει άμεσα 
συνοδεία της φρουράς στους χώρους κράτησης προ- 
κειμένου να παράσχει την αναγκαία ιατρική φροντίδα. 

6. Οι κρατούμενοι που πάσχουν από λοιμώδη νοσή¬ 
ματα ή ψυχικές διαταραχές, μεταφέρονται σε ξεχωρι¬ 
στό χώρο κράτησης, όπου λαμβάνουν την απαραίτητη 
ιατρική φροντίδα και ψυχοκοινωνική υποστήριξη προς 
διασφάλιση της υγιεινής και ασφάλειας των ιδίων, των 
συγκρατουμένων τους και του προσωπικού. 

7. Γ ια κάθε κρατούμενο ασθενή τηρείται εντός του 
ιατρείου φάκελος στον οποίο καταχωρούνται όλα τα 
ιατρικά δεδομένα που τον αφορούν. 

8. Βάσει του ιατρικού φακέλου, οι κρατούμενοι και οι 
φιλοξενούμενοι ανήλικοι συνεχίζουν τα εμβολιαστικά 
σχήματα που ξεκίνησαν στα Κέντρα Πρώτης Υποδοχής. 

Αρθρο 13 

Δραστηριότητες - ψυχαγωγία 

1. Στις εγκαταστάσεις των Προαναχωρησιακών Κέ¬ 
ντρων Κράτησης Αλλοδαπών λειτουργεί δανειστι¬ 
κή βιβλιοθήκη, το περιεχόμενο της οποίας συνεχώς 
εμπλουτίζεται με νέα ξενόγλωσσα βιβλία. Επίσης, εξα¬ 
σφαλίζεται η δυνατότητα ανάγνωσης εφημερίδων και 
περιοδικών που τους εφοδιάζουν οι συγγενείς τους στο 
επισκεπτήριο. 

2. Επιτρέπεται η επικοινωνία των κρατουμένων μεταξύ 
τους και η ενασχόλησή τους με ψυχαγωγικές και άλλες 
δραστηριότητες (επιτραπέζια παιχνίδια, συζητήσεις κ.λπ.). 

3. Στους ανήλικους κρατούμενους επιτρέπεται συ¬ 
χνότερα και για μεγαλύτερο χρονικό διάστημα από τις 
υπόλοιπες ομάδες κρατουμένων (άνδρες - γυναίκες) η 
έξοδος από τα κελιά τους με σκοπό την συναναστροφή 
τους με τους υπόλοιπους ανηλίκους κρατούμενους. 

4. Γ ια τη διευκόλυνση της εκπλήρωσης των θρησκευ¬ 
τικών καθηκόντων των μουσουλμάνων κρατουμένων 
τοποθετούνται σε διάφορα σημεία των κρατητηρίων 
πυξίδες (οοπιρεεε), που προσδιορίζουν την κατεύθυνση 
της Μέκκας. 

Αρθρο 14 
Προαυλισμός 

1. Ο προαυλισμός των κρατουμένων πραγματοποιείται 
κατά τη διάρκεια της ημέρας, σε κατάλληλα διαμορφω¬ 
μένο χώρο και η χρονική του διάρκεια καθορίζεται με το 
ωρολόγιο πρόγραμμα που καταρτίζεται με ευθύνη των 
διοικητών των Προαναχωρησιακών Κέντρων Κράτησης 
Αλλοδαπών. 

2. Ο προαυλισμός ενεργείται για τους άνδρες, τις 
γυναίκες και τους ανηλίκους σε ανεξάρτητους μεταξύ 
τους χώρους. 

Άρθρο 15 
Σίτιση - διατροφή 

1. Σε όλους τους κρατουμένους παρέχεται καθημε¬ 
ρινά σίτιση σύμφωνα με το ημερήσιο πρόγραμμα των 
Προαναχωρησιακών Κέντρων Κράτησης Αλλοδαπών. 

2. Το πρόγραμμα του συσσιτίου καταρτίζεται από 
τον ιατρό και τον διοικητή των εγκαταστάσεων των 
Προαναχωρησιακών Κέντρων Κράτησης Αλλοδαπών 
με βάση τα πρότυπα διαιτολογίας, λαμβάνοντας υπόψη 
τις πολιτισμικές και θρησκευτικές ιδιαιτερότητες των 
κρατουμένων καθώς και τυχόν ειδική δίαιτα για τους 
ασθενείς κρατουμένους. 

3. Απαγορεύεται η προμήθεια των κρατουμένων με 
είδη διατροφής από οικείους τους. 

Αρθρο 16 
Επισκέψεις 

1. Οι προσωρινά κρατούμενοι αλλοδαποί δικαιούνται 
να δέχονται επισκέψεις συγγενών τους μέχρι δευτέ¬ 
ρου βαθμού εξ’ αίματος ή εξ’ αγχιστείας. Σε περίπτωση 
ελλείψεως των ανωτέρω προσώπων, επιτρέπεται να 
δέχονται την επίσκεψη άλλου συγγενούς ή φιλικού τους 
προσώπου που οι ίδιοι δηλώνουν εκ των προτέρων στη 
φρουρά κρατητηρίων των Προαναχωρησιακών Κέντρων 
Κράτησης Αλλοδαπών. 

2. Η διάρκεια της επίσκεψης ορίζεται με διαταγή του 
διοικητή του Προαναχωρησιακού Κέντρου Κράτησης 
Αλλοδαπών και τις υπηρεσιακές δυνατότητες. 

3. Οι επισκέπτες που εισέρχονται στις εγκαταστάσεις 
υποβάλλονται σε έλεγχο ανίχνευσης απαγορευμένων 
ουσιών και αντικειμένων. 

4. Η επικοινωνία των επισκεπτών με τους προσω¬ 
ρινά κρατούμενους αλλοδαπούς γίνεται στους ειδικά 
διαμορφωμένους χώρους της αίθουσας επισκεπτηρίου. 

5. Κατά το επισκεπτήριο επιτρέπεται η παράδοση τσι¬ 
γάρων, τηλεκαρτών και ειδών ατομικής υγιεινής στους 
κρατουμένους, τα οποία ελέγχονται από το προσωπικό 
της φρουράς κρατητηρίων. 

6. Στους χώρους του επισκεπτηρίου δεν επιτρέπεται 
η χρήση κινητών τηλεφώνων και το κάπνισμα. 

7. Οι ημέρες και οι ώρες του επισκεπτηρίου καθορίζο¬ 
νται με διαταγή των διοικητών των Προαναχωρησιακών 
Κέντρων Κράτησης Αλλοδαπών. Σε έκτακτες περιπτώ¬ 
σεις και ανάλογα με τον αριθμό των επισκεπτών, το 
επισκεπτήριο μπορεί να παραταθεί με διαταγή του δι¬ 
οικητή ύστερα από πρόταση του αξιωματικού υπηρεσίας 
των εγκαταστάσεων. 

Άρθρο 17 

Πρόσβαση εκπροσώπων διεθνών επιτροπών - 
εθνικών αρχών ελέγχου των χώρων κράτησης 
και φορέων προστασίας δικαιωμάτων 
των αλλοδαπών κρατουμένων 

1. Η πρόσβαση και επικοινωνία εκπροσώπων των αρ¬ 
μοδίων διεθνών ή εθνικών φορέων ελέγχου των χώρων 
κράτησης, καθώς και φορέων προστασίας των δικαι¬ 
ωμάτων των κρατουμένων με τους κρατούμενους αλ¬ 
λοδαπούς, δεν υπόκειται σε περιορισμούς, πέραν του 
ελέγχου ασφαλείας, σύμφωνα με τις διεθνείς συμβάσεις 
και τις ισχύουσες κάθε φορά διατάξεις. 

2. Στις ανωτέρω περιπτώσεις, οι Αστυνομικές Αρχές 
οφείλουν να γνωστοποιούν στους κρατούμενους τις 
επισκέψεις και μόνο με τη συγκατάθεσή τους να επι¬ 


τρέπουν αυτές, σύμφωνα με τις ισχύουσες διατάξεις, τη- 
ρουμένων των κανόνων ασφαλείας των εγκαταστάσεων. 

Αρθρο 18 

Πρόσβαση - επικοινωνία με δικηγόρους 

1. Κάθε κρατούμενος αλλοδαπός δικαιούται την επί¬ 
σκεψη του δικηγόρου του. 

2. Η διάρκεια της επικοινωνίας του δικηγόρου με τον 
κρατούμενο αλλοδαπό που εκπροσωπεί, δεν υπόκειται 
σε χρονικούς περιορισμούς πέραν αυτών που επιβάλ¬ 
λονται για την τήρηση των μέτρων ασφάλειας και των 
κανόνων λειτουργίας των εγκαταστάσεων των Προα- 
ναχωρησιακών Κέντρων Κράτησης Αλλοδαπών. 

3. Η επικοινωνία του δικηγόρου με τον κρατούμενο 
αλλοδαπό που εκπροσωπεί είναι ακώλυτη και προϋπο¬ 
θέτει την επίδειξη της επαγγελματικής ταυτότητας στη 
φρουρά κρατητηρίων. Η εντολή εκπροσώπησης, όταν 
δεν είναι έγγραφη, τεκμαίρεται από την εκ μέρους του 
δικηγόρου γνώση των στοιχείων ταυτότητας του κρα¬ 
τουμένου αλλοδαπού (ονοματεπώνυμο, υπηκοότητα) και 
τη σχετική προφορική δήλωση του τελευταίου προς τη 
φρουρά κρατητηρίων. Η επικοινωνία γίνεται στους ειδικά 
διαμορφωμένους χώρους της αίθουσας επισκεπτηρίου. 

Αρθρο 19 

Επικοινωνία με εκπροσώπους Διπλωματικών - 
Προξενικών Αρχών 

1. Οι κρατούμενοι αλλοδαποί επιτρέπεται να δέχονται 
την επίσκεψη εκπροσώπων διπλωματικών ή προξενικών 
αρχών τις ημέρες της εβδομάδας που καθορίζονται από 
τον διοικητή του Προαναχωρησιακού Κέντρου Κράτη¬ 
σης Αλλοδαπών ή εκτάκτως κατόπιν σχετικού αιτήμα¬ 
τος του εκπροσώπου. 

2. Η επικοινωνία του εκπροσώπου της διπλωματικής ή 
προξενικής αρχής με τους κρατούμενους αλλοδαπούς 
που εκπροσωπούν γίνεται στους ειδικά διαμορφωμέ¬ 
νους χώρους της αίθουσας επισκεπτηρίου ή εφόσον 
υπάρχει ειδικός λόγος σε άλλο χώρο των εγκαταστά¬ 
σεων που ορίζεται κατά περίπτωση. 

Αρθρο 20 

Τηλεφωνική επικοινωνία 

1. Η τηλεφωνική επικοινωνία των κρατουμένων αλλο¬ 
δαπών πραγματοποιείται εντός των χώρων κράτησης 
από καρτοτηλέφωνα που είναι τοποθετημένα με ευθύνη 
της Υπηρεσίας. Ο αριθμός των καρτοτηλεφώνων πρέπει 
να εξυπηρετεί επαρκώς τις ανάγκες των κρατουμένων. 

2. Ο χρόνος χρήσης των καρτοτηλεφώνων πρέπει να 
είναι τέτοιος ώστε να εξυπηρετεί τις ανάγκες όλων 
των κρατουμένων. 

3. Σε περιπτώσεις εκτάκτων συμβάντων που αφορούν 
συγγενείς των κρατουμένων (θάνατος, ασθένεια κ.λπ.), 
μετά την επιβεβαίωση του γεγονότος από την υπηρε¬ 
σία, ο ενδιαφερόμενος κρατούμενος διευκολύνεται να 
επικοινωνήσει οποιαδήποτε ώρα τηλεφωνικά με τους 
συγγενείς του. 

4. Η κατοχή και χρήση κινητών τηλεφώνων αλλά και 
οποιοσδήποτε άλλης ηλεκτρονικής συσκευής από τους 
κρατουμένους απαγορεύεται για λόγους ασφαλείας. 

5. Οι κρατούμενοι μπορούν να αγοράζουν τηλεκάρτες 
από το πρατήριο - καντίνα των εγκαταστάσεων. Σε εξαι¬ 
ρετικές περιπτώσεις, δύνανται να τους χορηγούνται από 
το Προαναχωρησιακό Κέντρο Κράτησης Αλλοδαπών. 

Άρθρο 21 

Δικαιώματα Κρατουμένων 

Οι κρατούμενοι αλλοδαποί στα κέντρα κράτησης δι¬ 
καιούνται: 

α. ιατρικής και φαρμακευτικής περίθαλψης, καθώς και 
ψυχοκοινωνικής διάγνωσης και στήριξης, 
β. απρόσκοπτης άσκησης των θρησκευτικών καθη¬ 
κόντων τους, εφόσον δεν παραβιάζονται οι κανόνες 
ασφαλείας των κρατητηρίων, 
γ. ίσης μεταχείρισης, 

δ. επισκέψεων από μέλη της οικογένειας τους ή τρί¬ 
τους που ζουν εκτός των κέντρων κράτησης, εκτός 
εάν συντρέχουν ειδικοί λόγοι ασφάλειας. Οι ώρες και ο 
χώρος των επισκέψεων ορίζονται από τον διοικητή των 
Προαναχωρησιακών Κέντρων Κράτησης Αλλοδαπών, 
ε. επικοινωνίας με Υπηρεσίες, διεθνείς οργανισμούς 
και οργανώσεις, για τη διεκπεραίωση ζητημάτων που 
τους αφορούν, 

στ. πρόσβασης σε αλληλογραφία ή τηλεφωνική επι¬ 
κοινωνία. Προς τούτο παρέχεται κάθε δυνατή διευκό¬ 
λυνση. Η αλληλογραφία και κάθε μορφής επικοινωνία 
είναι απαραβίαστη, 

ζ. πρόσβασης σε δικηγόρο, και σε περίπτωση αδυνα¬ 
μίας, παροχή νομικής υποστήριξης, 
η. επικοινωνίας με τις προξενικές αρχές της χώρας 
τους εφόσον το επιθυμούν, 
θ. αναφοράς στη διοίκηση των Προαναχωρησιακών 
Κέντρων Κράτησης Αλλοδαπών, προφορικής ή έγγρα¬ 
φης, η οποία εξετάζεται χωρίς καθυστέρηση από τον 
διοικητή της, 

ι. του απολύτου σεβασμού της προσωπικότητας τους 
και της ακώλυτης άσκησης των δικαιωμάτων τους, 
ια. να ενημερώνονται κατά την εισαγωγή τους στα 
Προαναχωρησιακά Κέντρα Κράτησης Αλλοδαπών για 
τα δικαιώματα και τις υποχρεώσεις τους, σε γλώσσα 
που κατανοούν, 

ιβ. να λαμβάνουν από τη φρουρά κρατητηρίων τα απα¬ 
ραίτητα είδη για την ατομική υγιεινή και καθαριότητα, 
ιγ. να λαμβάνουν κατάλληλη διατροφή με μέριμνα των 
Προαναχωρησιακών Κέντρων Κράτησης Αλλοδαπών, 
τρεις φορές την ημέρα και 
ιδ. να ενημερώνονται με εφημερίδες, περιοδικά και 
βιβλία που εφοδιάζονται κατά το επισκεπτήριο, καθώς 
επίσης να έχουν πρόσβαση στην δανειστική βιβλιοθήκη. 

Αρθρο 22 

Υποχρεώσεις Κρατουμένων 

1. Οι κρατούμενοι αλλοδαποί υποχρεούνταί: 
α. να συμμορφώνονται με τις εντολές και υποδεί¬ 
ξεις της φρουράς κρατητηρίων, να συμπεριφέρονται 
κατά τρόπο που δεν θέτει σε κίνδυνο την υγεία και 
την ασφάλεια των ιδίων και των λοιπών κρατουμένων 
ή την εύρυθμη λειτουργία της εγκατάστασης, ώστε να 
εξασφαλίζονται κατά το δυνατόν καλύτερες συνθήκες 
διαβίωσης, 

β. να τηρούν τους κανόνες ατομικής υγιεινής, να φρο¬ 
ντίζουν για την καθαριότητα και την τακτοποίηση των 
ατομικών τους ειδών, των χώρων κράτησης και των 
κοινόχρηστων χώρων των εγκαταστάσεων και να μην 
προκαλούν φθορές στα αντικείμενα και στις εγκατα¬ 
στάσεις των Προαναχωρησιακών Κέντρων Κράτησης 
Αλλοδαπών, 


γ. να τηρούν το ωρολόγιο πρόγραμμα των κρατητη¬ 
ρίων σε ότι αφορά τη λήψη των γευμάτων, την ιατρική 
εξέταση και το επισκεπτήριο, 
δ. να σέβονται τους συγκρατουμένους τους και να 
συμπεριφέρονται προς αυτούς και το προσωπικό με 
κόσμιο τρόπο, 

ε. να συνεργάζονται με το προσωπικό της φρουράς 
κατά την υποβολή τους σε κάθε είδους έρευνα (τακτική, 
έκτακτη, σωματική και ατομικών ειδών), 
στ. να σέβονται τις φυλετικές, θρησκευτικές, πολιτι¬ 
σμικές και εθνικές ιδιαιτερότητες των συγκρατουμένων 
τους, 

ζ. να μην φωνασκούν, τραγουδούν και γενικά θορυ¬ 
βούν, ώστε να ενοχλούν τους συγκρατουμένους τους, 
η. να παραδίδουν προς φύλαξη τα χρήματα και τιμαλ¬ 
φή κατά την είσοδό τους στα Προαναχωρησιακά Κέντρα 
Κράτησης Αλλοδαπών, εκτός ενός μικρού χρηματικού 
ποσού για την κάλυψη των καθημερινών τους αναγκών 
εντός των κρατητηρίων, 

θ. να φυλάσσουν στο κελί τους το επιτρεπόμενο χρη¬ 
ματικό ποσό, προσωπικά αντικείμενα ή είδη άμεσης και 
καθημερινής χρήσης τους, 

ι. να υποβάλλονται σε ιατρικές εξετάσεις, ακόμη και 
παρά τη θέλησή τους, αν υπάρχει υπόνοια μεταδοτικού 
νοσήματος ή άλλης ασθένειας που μπορεί να θέσει σε 
κίνδυνο τη δημόσια υγεία και ασφάλεια των κρατητη¬ 
ρίων, 

ια. να μην κατέχουν και χρησιμοποιούν με οποιονδήπο- 
τε τρόπο απαγορευμένα από το νόμο και τον παρόντα 
κανονισμό είδη, 

ιβ. να είναι σύντομοι όταν χρησιμοποιούν τα καρτοτη¬ 
λέφωνα και να τηρούν τη σειρά προτεραιότητας, 
ιγ. να μην παρεμποδίζουν με οποιονδήποτε τρόπο 
τον τεχνητό φωτισμό του κελιού ή του θαλάμου τους 
και να διευκολύνουν την καταμέτρηση και τον οπτικό 
έλεγχο και 

ιδ. οι ασθενείς κρατούμενοι να ακολουθούν τις οδηγί¬ 
ες των ιατρών και να λαμβάνουν την ιατροφαρμακευτική 
αγωγή που τους έχει χορηγηθεί. 

2. Είναι δυνατή η λήψη με διαταγή του Διοικητή της 
Υπηρεσίας περιοριστικών μέτρων για λόγους δημόσιας 
υγείας ή ασφάλειας, προστασίας της σωματικής ακε¬ 
ραιότητας του κρατουμένου αλλοδαπού ή άλλων προ¬ 
σώπων που ευρίσκονται στην εγκατάσταση ή πρόληψης 
αναταραχών και αποτροπής φθορών σε αυτήν. 

Άρθρο 23 

Γ ενικά καθήκοντα προσωπικού 

1. Το προσωπικό των Προαναχωρησιακών Κέντρων 
Κράτησης Αλλοδαπών είναι υπεύθυνο για την ασφά¬ 
λεια της εγκατάστασης και την εύρυθμη λειτουργία της 
Υπηρεσίας, καθώς και για την απρόσκοπτη άσκηση των 
δικαιωμάτων των κρατουμένων αλλοδαπών. 

2. Το προσωπικό επιλαμβάνεται και ενημερώνει άμεσα 
το διοικητή για κάθε πρόβλημα το οποίο προκύπτει ανα¬ 
φορικά με τη λειτουργία της εγκατάστασης και τη δια¬ 
βίωση και συμπεριφορά των κρατουμένων αλλοδαπών. 

3. Το προσωπικό οφείλει να ενημερώνει το ταχύτερο 
δυνατό τον αρμόδιο ιατρό σχετικά με έκτακτα περιστα¬ 
τικά τα οποία αφορούν την υγεία των αλλοδαπών που 
κρατούνται στις εγκαταστάσεις των Προαναχωρησια- 
κών Κέντρων Κράτησης Αλλοδαπών. 

4. Το προσωπικό απαγορεύεται να εγκαταλείπει τη 
θέση του χωρίς προηγούμενη άδεια ή αντικατάσταση. 

Άρθρο 24 

Κανόνες συμπεριφοράς και υποχρεώσεις 

Το προσωπικό της Ελληνικής Αστυνομίας των Προα- 
ναχωρησιακών Κέντρων Κράτησης Αλλοδαπών κατά την 
εκτέλεση των καθηκόντων του υποχρεούται να τηρεί τις 
διατάξεις των Π.δ. 254/2004 «Κώδικας δεοντολογίας του 
Αστυνομικού» και 141/1991 «Αρμοδιότητες οργάνων και 
υπηρεσιακές ενέργειες του προσωπικού του Υπουργείου 
Δημόσιας Τάξης και θέματα οργάνωσης Υπηρεσιών», 
καθώς και τις εκδοθείσες εγκυκλίους, διαταγές και εγ¬ 
χειρίδια που αναφέρονται στα ανθρώπινα δικαιώματα, 
τη μεταχείριση και τα δικαιώματα των κρατουμένων. 
Ιδίως, το ως άνω προσωπικό: 

α. ενεργεί με σύνεση, αυτοκυριαρχία, σταθερότητα, 
αποφασιστικότητα, αμεροληψία, αντικειμενικότητα και 
αξιοπρέπεια, 

β. σέβεται και προστατεύει τα κατοχυρωμένα δικαι¬ 
ώματα των κρατουμένων αλλοδαπών όπως αυτά ορί¬ 
ζονται στις ισχύουσες διατάξεις, 
γ. χρησιμοποιεί τα αναγκαία κατά περίπτωση μέσα για 
την αποκατάσταση της τάξης στους χώρους κράτησης, 
σύμφωνα με την αρχή της αναλογικότητας, αποφεύγο- 
ντας κάθε αδικαιολόγητη ενέργεια και υπέρβαση του 
αναγκαίου μέτρου, 

δ. συμπεριφέρεται με ευγένεια, επιδεικνύοντας ζήλο 
και προθυμία για την εκπλήρωση των καθηκόντων του, 
έχοντας πάντοτε ως γνώμονα των ενεργειών του την 
εξασφάλιση της δημόσιας τάξης και την εξυπηρέτηση 
του δημοσίου συμφέροντος, 
ε. εκτελεί πιστά τις εντολές του διοικητή του Προα- 
ναχωρησιακού Κέντρου Κράτησης Αλλοδαπών και του 
αξιωματικού υπηρεσίας και ευθύνεται για τη μη τήρηση 
ή πλημμελή εκτέλεσή τους, 
στ. τηρεί απόλυτη εχεμύθεια για πληροφορίες και 
γεγονότα για τα οποία έλαβε γνώση κατά την εκτέλεση 
της υπηρεσίας του, 

ζ. συνεργάζεται αρμονικά με τους συναδέλφους του 
και παρέχει τη συνδρομή του, οσάκις αυτή κρίνεται 
αναγκαία, 


η. απαγορεύεται κατά την εκτέλεση της υπηρεσίας 
του να συνομιλεί ή να συναλλάσσεται με κρατουμένους 
αν δεν υπάρχει ανάγκη και να φέρει κάθε αντικείμε¬ 
νο πέραν των προβλεπομένων για την υπηρεσία που 
εκτελεί, 

θ. στο πλαίσιο εκπλήρωσης των καθηκόντων του, 
οφείλει να απομονώνει, να απαξιώνει και να μην επι¬ 
τρέπει συμπεριφορές και πράξεις που ενέχουν στοιχεία 
ρατσισμού, διάκρισης ή ξενοφοβίας και 

ι. απαγορεύεται να εκδηλώνει οποιοσδήποτε μορφής 
ρατσιστική, βίαιη, απάνθρωπη ή ταπεινωτική συμπερι¬ 
φορά σε βάρος κρατουμένων. Τυχόν εκδήλωση τέτοιας 
συμπεριφοράς, πέραν των προβλεπόμενων ποινικών και 
λοιπών κυρώσεων συνεπάγεται και την άμεση απομά¬ 
κρυνση από την Υπηρεσία. 

Αρθρο 25 

Στολή - Οπλισμός Προσωπικού 

Το προσωπικό της Ελληνικής Αστυνομίας των Προ- 
αναχωρησιακών Κέντρων Κράτησης Αλλοδαπών, κατά 
την εκτέλεση της υπηρεσίας του, φέρει την προβλεπό- 
μενη στολή σύμφωνα με τις ισχύουσες διατάξεις. 

Αρθρο 26 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιανουάριου 2015 


ΟΙ ΥΠΟΥΡΓΟΙ 


ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

ΧΡΗΣΤΟΣ ΣΤΑΪΚΟΥΡΑΣ 


ΥΦΥΠΟΥΡΓΟΣ ΕΣΩΤΕΡΙΚΩΝ 

ΓΕΩΡΓΙΟΣ ΝΤΟΛΙΟΣ 


ΥΦΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΟΔΥΣΣΕΑΣ ΚΩΝΣΤΑΝΤΙΝΟΠΟΥΛΟΣ 


ΥΓΕΙΑΣ 

ΜΑΥΡΟΥΔΗΣ ΒΟΡΙΔΗΣ 


ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

ΒΑΣΙΛΕΙΟΣ ΚΙΚΙΛΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΌΜΡΙΟΌ- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πιαΜ: ννββιπ35ίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο 1 182101 1 50012* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 









































































